સદગૃહસ્થે તરત જ પત્નીને બૂમ પાડી બોલાવી : ‘અરે, સાંભળો છો ? મારું પહેરણ અને ટોપી આપો તો. નીચે મહારાજા સાહેબા અને મહારાણી સાહેબ પધાર્યાં છે.’ અંદરના ઓરડામાંથી પત્ની બહાર આવ્યાં. એ સદગૃહસ્થનું પહેરણ કબાટમાં શોધવા લાગ્યાં. પહેરણ શોધતાં થોડી વાર થઈ. પણ મળી ગયું એટલે પત્નીને હૈયે હાશ થઈ. પરંતુ સદગૃહસ્થ જરા ધૂની સ્વભાવના હતા. કોઈ વિચારમાં ડૂબેલા હતા. વિચારમાં ને વિચારમાં પહેરણ ઊંધું પહેરાઈ ગયું.